ISIGIDIMI SAMAXOSA, AUGUST 1, 1887. 61

neyetu, nokuyaleza indawo yokuvelana usizi ekubeni singabantu abanye,  
abatwele mitwalo minye kuzo zonke izinto zase lulaulweni. Kute kuviwene ke ngezo ndawo, lentlanganiso yakupa abatunywa nayo, o Rev. E. Makiwane, no P. J. Mzimba abaya kwi ntlanganiso ye Mvo Zabantsundu ngo August. U Rev. W. B. Rubusana, no Mr. W. K. Ntsikana abaya kweyo Nqubolo-Pambili ngo January 1888.

UBUSO BALENTLANGANISO.

Lendawo ishukunyiswe ngumbuzo womnye wabatunywa bapesheya kwe Nciba (u Mr. A. Gontshi) malunga nonqu yegama lentlanganiso. Upendulwe ngamazwi abonisa ukulunga kwalo eligama, kuba lingena ngozi ntweni, lingatinteli nabani, wapi, woluhlanga, kuba yonke into engena lentlanganiso iyinzala yotutu loluhlanga oluntsundu lonke, engoko nayipina ingwevu, inelungelo lokuyingena, njengezinye esezingenile akwabako nto ngapandle kokutakazehva. Igqibe ekuboniseni ipoma lenyaniso yokuba eligama liti yi *Ntlanganiso yo Manyano nge Mfundo* lilungile, kuba lambatise umhlaba obanzi. Ngoko ke iyintlanganiso yo Hlanga. Inawo namalungu amhlope.

IZITILI EZ1VALWE IKANTINI.

Ixoxwe ngokufutshane londawo, kuba bekusekuko ikomiti yase Palamente epicota kwalo mcimbi. Kuvunyelwene ke ngoko ukuba kutunyelwe ucingo e Kapa malunga nokucacisa uncedo olukulu olubekoyo kwabantsundu, kuseloko kwabakoyo indawo ezavalwayo, nesicelo esicela ukuba umntu ontsundu angatengelwa tywala buhambayo agoduke nabo, ukuze kude kupele ezi zimausi batengiselana bodwa ngazo, nokuba ziti izilauli zivule amehlo malunga nekanti ezivalileyo ukuba zitywine ngomtwebeba, hleze kube kusavuza into nakuzo zingakanje izimausi pakati kwabetu.

Intlanganiso ivakalise omabini amacala atetayo ngalomicimbi wokuvalwa kwekantini. Nabati—Yeyona nto ibete kwegqita ukonakala (batsho bexelela u Rulumente,) nabati—Asikuko nokuba incedile kanye lonto. batsho babonise amapoma enyaniso ezinto abanamava, ngazo, abanga indawo ezinjalo zingandiswa, kwandawonye nenteto ate u Rulumente akuva ezonteto zokudlubuka kotywala ngezi mausi wasel’ esiti, okanye mazivulwe ikantini.

UTYWALA BAMA XOSA.

Kuvakaliswe indawo yokuba kuko abati yinina ukuba abantu abantsundu bamane belila ngokuti makuvalwe obomlungu bodwa utywala babe obabo bengateti nento ngabo, kanti akuko sahluko sikoyo ngokunxilisa neminye imisebenzi emibi eveliswa butywala. Balila ngeliti nati masivulelwe nje ngabantsundu, abazi kantini zingapezu kwezetu ngobuninzi kuba yonke into eyindlu elalini iyikantini, ziyasila zonke; kanti tina ezetu zigana indawo ezitile, zibe ngazinye. Intlanganiso ivakalise ubunyaniso bokufana kwenkohlakalo yezi ndywala mbini, nokuba u Rulumente kwanabafundisi benze iqinga lokubuncipisa kudwatyelwe pantsi amanani ezintlanganiso zokusela, balinge  
bonke abanako ukubuzila mpela.

IMIGAQO EMITSHA, (REVISED CONSTITUTION).

Lemigaqo yamiselwa kwintlanganiso eyayise Rini, yaza yamiselwa i komiti yokuyidala, ukuze ize kuboniswa le ibiko ukuba ilungile ayilungile sinina.

Ite ke intlanganiso yakuyiva yakuyikangela, yabulela umsebenzi omhle, noqulunqekileyo, nowobugcisa, lowo walo migaqo, nakuba sisinye esi siqendu sizele lemigaqo yonke, isisiqendu sesibini (Clause Ko. II.), esiteta ngokuti, “ lentlanganiso mayitwabulule kaloku, ibenamatanga angamagxamesi ayo, ingahambi ngokolu hlobo ilulo ngoku,njalo-njalo.”

Intlanganiso emveni kokubulela lomigudu yenziweyo, ibonise ngo- kufutshane, nangokucacileyo ukulunga kwale migaqo kwixesha elisezayo, ize ibe likohlombe eya kupanga kulo ngexa elifaneleyo. Akubangako nangxoxo le yanto ngawo lomcimbi, kuba lonto itetwe yintlanganiso yebonwa nangumntu oliso linye ukuba iyinyaniso. Waye ngeko ke kodwa u Mr. Jabavu, xa kuxoxwa lomcimbi, neminye epatelele kulowo, kungaqondeki nokuba bekutenina lento lamanene ango Messrs. J. T. Jabavu, B. Sakuba, enze lemigudu ingaka, azamela ukungabiko kule ntlanganiso namhla, ayefuneka kangaka nje kuyo.

I BILL KA MR. HOFMEYR E-PALAMENTE.

Lendawo ishukunyiswe ngu Mr. Hofmeyr ipete indawo eti—Wonke umntu ontsundu onelungelo lokuvota, makakululwe kuwo onke ama benubentsu emiteto yepasi njalo-njalo.

Malunga nalondawo, intlanganiso imise i komiti eyakuti ukuba londawo ide yapumelela yema yangumteto, inqakule isandla sika Mr. Hofmeyr ne Palamente isango ukwangela uhlanga oluntsundu ngelo tubulela lelungelo nenkululeko engeze yelibaleka emixelweni yabantsundu. Lo Komiti iya kuti wakuvunywa ngu Rulumente lomteto, inqakule unyawo Iwuke ilwangele uhlanga, ixole lamhla ngati sesiwukangele wokukululwa kwaba banjwa bemfazwe, (kuba siwulindeletina) wona imivuyo nemigcobo, nemibulelo, nokwangiwa konyawo Iuka Rulumente no Vitoliya, lungayikuteteka. Ingxoxo ebi ngokutungwa kwemilomo yabantsundu iginywe kukuqwalasela Jo Bill ka Mr. Hofmeryr apo yode ipelele kona. Abanye babe yawa sebesiti malibulelwe eloreshenga, lenzelwe u “Bayete” noko lingaziwayo apo liya kupelela kona, koko intlanganiso ayibonanga njalo yona.

INKOSI EZISEBUBANJWENI.

Ite intlanganiso malunga nalondawo yangena ekumkumbuzeni u Rulumente ngezicelo ebezenziwe zokucela ukuba (u Rulumente) azikulule ezonkosi, ngosizi nobubele bake, nangendawo yokunika isihomokwi Jubili yo Mntan’omhle u Vitoliya. Ivakalise indawo yokuba yona (intlanganiso) ayinanto nenteto zepepa laso Qonce eli *Zimvo Zabantsundu,* ayingene yona kwezonteto zalo, kanjalo lozimela ngokwalo kwindawo ezitetekayo malunga nalo. Kanjalo izicelo zomzi azitunyelwanga ngalo, ke ngoko yona (intlanganiso) isajonge ngamehlo abomvu enkalweni, ukulinda impendulo yezicelo zabo osandleni sika Rulumente, ukuba ati ngexesha lake alibonayo ukuba lifanelekile azikulule inkosi ezisebubanjweni. Ivakalise ukuba ne Afro mayinga-

lindi ntetelelo kule ntlanganiso malunga nenteto zayo ezibangele lengxwabangxwaba yoludushe olukoyo malunga nalomcimbi wababanjwa.

“ IMIQA EYABONDWA E RINI.''

Malunga nale miqa yabondwa e Rini yaze ayapakwa, intlanganiso idaniswe kunene, kukujamelana kwenteta eyabonakala kwi *Mvo Zaba*ntsundu ezayenza ingxelo yalontlanganiso. (a) Indawo yabatunywa, iti imicimbi—“Intlanganiso yabatunywa no Sir G. Sprigg yayiyeyangasese (*of a private nature)* ngokutsho kwe *Minutes*, oko kukuti babehlinz' impuku ” bafika baxela ihlebo kodwa entlanganisweni, baxela nokuti besiyaliwe ukuba maze singateti nto, sitsho kub’inini. Sive ukuba bapindile ukuya nje ngabatunywa, kuvukele ukuba intlanganiso ebibatumile ayizange ifumane nanteto iza nabo ivela apo babetunywe kona, sekusuke kwabonakala konke kwi *Mvo Zabantsundu* kwinto yonke nakwabo babeyintlanganiso. Ummangaliso kelowo. (b) Kubonakele  
kanye zikwajamelene inteto zemicimbi malunga nepepa lika Rev. P. J. Mzimba. I *Minutes* ziteta into eyahlukileyo kuneyashicilelwayo. Kanti ke mayibe ipina lanteto ibangele oludushe lukulu kangaka, lubangele ukuba umfundisi u Mr. Mzimba abe sigculelo sezituko nezinyeliso, azenzelwe umhlahlo zi *Mvo Zabantsundu?*

*(c)* Kudanekile kanye yakuti imicimbi ingakankanyi nento le nangala komiti yamiselwa ukubala imbali zama Xosa, kanti *Imvo* ziti lontlanganiso yati malunga nalo komiti—Umsebenzi lowo yayiwunikiwe yawuhilizela ayawonza. Igqibe ekutini intlanganiso, yo Manyano nge Mfundo mayingayipenduleli ingxelo yentlanganiso esazeke ibe semapepeni endaba, ngokungati ngumcimbi wegunya layo. Kuba ezo ngxelo ziti kanti zigqwetiwe azimi enyanisweni.

UMVUMO.

Kuke kwako amaculo nengoma ezitile ezike zenziwa kulontlanganiso. U Mr. A. A. Maci uvumise i *choir* yake amaxesha atile, waquba ngokuncomekayo kakulu, kwabonakala kuti ukuba le *choir* ib’ilungiselelwe kanye ukulungela lemini, ib’iyakuqwela kanye.

Intlanganiso yonwatyiswe kunene kupulapula u Miss Ngqanduva wase Pirie engqunyushelelwa ngo hadi ngu Mr. Bokwe kwade kwakabini esitsho kamnandi, watsho yasita intlanganiso. Kwancamisa kona xa u Mr. Bokwe lowo wayevuma yedwa, ezibetela kwayena uhadi, yabeta yambata buso bumbi intlanganiso.

Ingqibela-qoyi yona ihle xa kute kwabizwa u Miss F. A. Gqoba no Mr. S. S. Govo, kwa nombeti wohadi olo, bavuma ngonyana apayayola yanga yeyomntu otutuzela umntwana olila kalusizi, batsho ababantu, intliziyo zahlunama, zafun’ukuti zingxute ingcinga. Indlu yay’izele tu. Balapa o Mr. no Mrs. Birt, Mrs. Harper nabantwana, Mr. no Misses Scott njalo-njalo batsho kwalusizi; banga abangebi sayeka. Baxela *amahemu*, oko ebesakutsho kwa ngomso obomvu  
esibakabakeni, umhlab’ usahleli; kuse Ngqondo-zimayo, Matunzi okuhlwa, kuwo wonke lo ka Sivanxa, kude kuse e Mbo.

UMBULELO KWI PRESIDENT ENDALA.

Intlanganiso imbulele ngamazwi ashushu nawobuciko umongameli wentlanganiso u Rev. E. Makiwane opumayo namhla, oyongamele ngokuncomekayo nokuzolileyo okungenasingqi sikataza bani lentlanganiso, kwada kwayile ke namhla.

UKWAMKELWA KWENTLANGANISO.

Intlanganiso yamkelwe ngobubele obungenambaliso nguwo wonke lomzi wase North ne South Peelton. Yinto ekude kwalusizi kumakosikazi anje ngo Mrs. Rubusana no Mrs. Cafu namanye ase Mqalasini, ukuzilahlela ezingqeleni kangaka, nokuzenza amakoboka ngenxa yokonwabisa bonke abebeye entlanganisweni. Akulibaleki nokuzibulala komfundisi walapo u Rev. W. B. Rubasana, ngenxa yokulungiselela abantu engapilile nokupila. Waye kwanjalo u Mr. A. A. Maci ngendlela zonke. Kuyabuleleka kunene kumzi wase Peelton, nohlobo lokugcinwa kwamahashe abahambi Akuko namnye onesikalazo santo ngawo namhla. Nawake ona into zabantu lityala labaniniwo, asililo loku ngagcinwa.

UKUNYULWA KWAMAGOSA NEKOMITI.

Kunyulwe amagosa entlanganiso, emi ngoluhlobo:—Rev. P. J’Mzimba, *President;* Rev. W. B. Rubusana, *Vice-President*; Mr. B-Sakuba, *Unobala omkulu;* Mr. J. S. Dlakiya, Umncedisi; Mr. J. K.  
Bokwe, *Umgcini Ndyebo.* Kunyulwe ikomiti emi ngoluhlobo:—Revs. E. Makiwane no B. Mama, Messrs. J. T. Jabavu no Thos. Bottoman.

UKUGQ1TYWA KWENTLANGANISO.

Kute ukuze iqukunjelwe intlanganiso yavumelana ngokushushu ukuba elandelayo iyakuba se Dikeni ngo January ozayo 1888. Yacitakala kamnandi kunjalo intlanganiso yase Peelton eyakukumbuleka iminyaka emininzi. Baninzi abade bavakala besiti—Tina sosiyakude sigxotwe ukumka apa, asisokuke sishiye ezi nqudenqu nembonda-ndimunye ziyole kangaka zenziwa ngala makosikazi andluzintle kunene ase Poolton.

IMBALI YASE MBO.

[W. W. G.]

No. 5.

INTSHAYELELO.

Abalesi betu bokumbula ukuba kwipepa lika June odluleyo, pakati kwenkosi ake walwa nazo u Matiwana ndisabalise ngamaduli ambalwa ako no Mpangazita kupela, nokumbulala kwake u Mpangazita lowo. Ke namhla udingena ebalini lamhla u Matiwana wagena ku Mahlapa-hlapa, inkosi ye Mihlanga. Ngumhla waqubisana nenkosi ebitandwa ngawo onke ama Radebe, into ebezibonga zibonge imbongi zase Mbo, zitsho kude kutshone nenkaba, zisiti—Ngu Radebe omnyama ka Vezi. U Qwatukazi, inkomo engasayi kwambatwa ngubo.